वास्तव में हापोली ही जीरो का मुख्य बाजार है। यहीं डीसी दफ्तर, जिला न्यायालय और दूसरे सरकारी दफ्तर हैं। शहर की आबादी 13 हजार के आसपास है। यह 1700 मीटर यानी 5600 फीट की ऊंचाई पर है। तापमान सालों भर मनोरम रहता है। बारिश खूब होती है। वैसे आप यहां सालों भर पहुंच सकते हैं। सर्दियों में दिसंबर से फरवरी के बीच यहां बर्फबारी भी हो जाती है। असम के लखीमपुर शहर से जीरो की दूरी 100 किलोमीटर है। लखीमपुर से भी जीरो के लिए शेयरिंग सूमो सेवा मिलती रहती है।